[{"text_idx": "#000002", "text": "Cymorth ar gyfer eich dyfodol"}, {"text_idx": "#000005", "text": "Gwobrwyo Coleg y Cymoedd am eu cefnogaeth tuag at gymuned y lluoedd arfog"}, {"text_idx": "#000006", "text": "Mae Coleg y Cymoedd wedi llwyddo i ennill gwobr Aur Cynllun Cydnabod Cyflogwyr y Weinyddiaeth Amddiffyn; yr anrhydedd uchaf i gydnabod y ro\u0302l gadarnhaol y gall cyflogwr gynllunio i gefnogi cymuned y Lluoedd Arfog."}, {"text_idx": "#000007", "text": "Mae Coleg y Cymoedd yn un o ddim ond 193 o sefydliadau yn y DU i ennill y wobr. Mae\u2019r Coleg yn falch o fod ymhlith yr ychydig sefydliadau gan gynnwys Marks & Spencer Plc, Toyota a Hilton, sydd wedi derbyn y wobr eleni. Yn fwy na hyn, mae\u2019r coleg yn un o ddim ond 10 enillydd o Gymru sy\u2019n ymuno a\u0302 grw\u0302p dethol iawn o ddeiliaid ERS Aur."}, {"text_idx": "#000008", "text": "Fel y trydydd cyflogwr mwyaf yng Nghaerffili a Rhondda Cynon Taf, mae Coleg y Cymoedd wedi dangos ei fod yn gyfeillgar i\u2019r lluoedd arfog yn ei brosesau recriwtio a dethol. Mae\u2019n croesawu ceisiadau am swyddi gan gyn-filwyr, milwyr wrth gefn, a\u2019r rhai sydd a\u0302 pherthnasau sydd yn rhan o\u2019r gwasanaethu milwrol."}, {"text_idx": "#000009", "text": "Ar o\u0302l symud ymlaen o Wobr Arian ERS, mae Coleg y Cymoedd wedi llofnodi Cyfamod y Lluoedd Arfog ac wedi profi i fod yn esiampl o arfer dda yn y sector addysg."}, {"text_idx": "#000010", "text": "Dywedodd y Gweinidog dros Bobl Amddiffyn, Cyn-filwyr a Theuluoedd Gwasanaeth, Dr Andrew Murrison: \u201cHoffwn ddiolch i\u2019r holl sefydliadau sydd wedi cael eu cydnabod yn y gwobrau eleni. Rwy\u2019n falch iawn ein bod wedi gweld cymaint o sefydliadau\u2019n ennill y wobr aur. Mae eu cefnogaeth barhaus yn dangos y buddion a\u2019r cryfderau unigryw y gall ein cymuned Lluoedd Arfog ei chynnig i\u2019r gweithle.\u201d"}, {"text_idx": "#000011", "text": "Dywedodd Swyddog Ymgysylltu a\u0302 Chyflogwyr Coleg y Cymoedd a chyn aelod o\u2019r Awyrlu, Paul Rees: \u201cYng Ngholeg y Cymoedd rydym wedi datblygu Rhwydwaith y Lluoedd Arfog lle gallwn gefnogi ein gilydd, yn ogystal a\u0302 helpu i recriwtio rhagor o bersone\u0301l. Ein pwrpas yw dangos bod y coleg yn amgylchedd gwerth chweil a hygyrch. Yn fy amser yma, rwyf wedi defnyddio sgiliau trosglwyddadwy o fy mhrofiadau yn yr Awyrlu er budd myfyrwyr a staff. Mae Coleg y Cymoedd wedi rhoi\u2019r gefnogaeth a\u2019r hyder imi ddilyn agweddau eraill ar fy swydd sydd wedi fy arwain at y ro\u0302l Pencampwr y Lluoedd Arfog, i annog aelodau eraill o\u2019r Teulu Milwrol i rannu eu profiadau. Rwyf i wedi elwa o fod yn aelod o\u2019r Lluoedd Arfog ac mae\u2019r Coleg wedi elwa hefyd.\u201d"}, {"text_idx": "#000013", "text": "Rydym yn gobeithio gweld Rhwydwaith Lluoedd Arfog y coleg yn tyfu ac i gynyddu ein darpariaethau ar gyfer cyn-filwyr a milwyr wrth gefn y lluoedd arfog fel rhan o\u2019n dyfarniad DERS yn y dyfodol.\u201d"}, {"text_idx": "#000014", "text": "Dysgwch ragor am fuddion yn y gweithle drwy edrych ar ein swyddi gwag presennol: "}]